Learjet 60

Learjet 60 on Bombardier Aerospace USA-s Kansase osariigis Wichita linna tehases ehitatav äriklassi lennuk. Learjet 60 esmalend toimus 1991. aastal, FAA (USA lennuameti) sertifikaat 15. jaanuaril 1993. Uus lennuk maksab 13,5 miljonit USA dollarit. Kasutatud lennuki sai kätte 4 miljoni dollariga (2009 august). Lennuki eripäraks on suur tõusukiirus, 12,5 km kõrgusele kõigest 18,5 minutiga. Maksimaalne lennulagi (15,5 km) on teistest sama klassi lennukitest suurem. Näiteks konkurentide Hawker 900XP ja Cessna XLS-i suutlikkus on 12,5 km kõrgusele tõusta 25 minutiga ning maksimaalne lennukõrgus on vastavalt 12,5 ja 13,7 km. Learjet 60, seeria: 001-293, 295-306 ja 308-318 Learjet 60 on Learjet 55 arendus. Viimasega võrreldes on Learjet 60-l mahukamad kütusepaagid, pikem kere, suurem stabilisaator ja uued võimsamad mootorid. Parendatud on lennuki aerodünaamikat. Muudeti kere ja tiiva üleminekut, mistõttu tiiva aerodünaamika muutus paremaks, vähenes õhutakistus ning paranesid lennuki maandumisomadused. Uuendusena sai tiib veel otstesse vingletid ja piloodikabiini uue Rockwell Collins Pro Line 4 avioonika. Kokku ehitati 316 lennukit Learjet 60, viimane seda tüüpi lennuk väljus tehasest 2007. aastal. Learjet 60XR 294, 307 ja alates 319 sarja tehakse edasi. Põhiuuendus võrreldes Learjet 60-ga on uus Rockwell Collins Pro Line 21 avioonika ja reisijatekabiini mugavamaks muutmine. Väliseid muudatusi pole. reisijate arv: 8+1 meeskond: 2 pikkus: 17,89 m tiivaulatus: 13,35 m kõrgus: 4,44 m tiivapindala: 24,57 m² tühikaal: 6684 kg maksimaalne stardikaal: 10 659 kg reisikiirus: 780 km/h maksimaalne kiirus: 860 km/h (0,81 Mach) praktiline lennulagi: 16 km mootorid: 2 x Pratt and Whitney Canada 305A, turboventilaator, tõukejõud 2 x 20,46 kN 14. jaanuaril 2001 Learjet 60-035 maandumisel USAs Alabama osariigis Troy lennuväljal jäid lennukile rajal ette kaks kõndivat põtra, lennuk kaldus rajalt välja ja läks põlema. Kaks pilooti pääsesid eluga. 7. oktoobril 2002 kaldus Learjet 60-242 läbijooksul Brasiilias Santa Cruzi lennuvälja maandumisrajalt halva ilma tõttu rajalt välja vastu takistusi. Viiest lennukis viibinust inimesest hukkus üks meeskonnaliige. 19. septembril 2008 kaldus Learjet 60-314 õhkutõusul USA-s California osariigis Van Nuysi lennuväljal rajalt välja ja läks põlema. Hukkus kaks reisijat ja 2 meeskonnaliiget, 2 reisijat pääses. Austria International Jet Management, Jetalliance, Majestic Executive Aviation & Luxury Travel, Transair ja VistaJet Belgia Abelag Bulgaaria Air VB Tšehhi ABS Jets Taani Air Alpha Charter Eesti registris: Panaviatic ES-PVI Learjet 60-275 ES-LVC Learjet 60-281 ES-PVP Learjet 60-302 ES-III Learjet 60-303 ES LVA Learjet 60XR-372 Avies ES PVC Learjet 60-051 ES PVS Learjet 60-190 Prantsusmaa Chalair Saksamaa Aero-Dienst, Air Alliance Express, DC Aviation, FAI rent-a-jet, Hapag Lloyd Executive, JetConnection Businessflight, Senator Aviation Charter ja Silver Bird Charterflug Kreeka Aegean Airlines Itaalia Sirio SpA Läti SimpleJet LV Luksemburg Luxair Executive Malta Eurojet Iirimaa Private Sky Hispaania BKS Air, Gestair Private Jets ja Jets Personales Šveitsi ExecuJet Europe, JetClub ja Jets Personales Türgi Arkasair, Rixos Aviation, Turkmen Air ja VIPAirTaxi Inglismaa Direct Air Executive ja Hannington’s Air Charter & Travel Manage https://web.archive.org/web/20090521013100/http://www2.bombardier.com/en/3_0/3_2/pdf/learjet_60_xr_factsheet.pdf Learjet 60 http://et.wikipedia.org/wiki/Panaviatic Panaviatic http://et.wikipedia.org/wiki/Avies Avies Learjet 60XR